
Ούτε με την τάξη, ούτε με την ανάπτυξη 

Στις 26/3 ένας στρατός μπάτσων Εισβάλλει στην περιοχή των Επαρχείων και εκκενώνει τέσσερις 
καταλήψεις. Είχε προηγηθεί στα μέσα Ιούλη η κατεδάφιση της κατάληψης Μπροΰκλυν στα Γιάννενα. Οι 
νέοι πολιτικοί διαχειριστές ξεκίνησαν άμεσα τις κατασταλτικές τους επιχειρήσεις, συνεχίζοντας το «έργο* 
της αριστερής διαχείρισης του σύριζα, με 27 εκκενωμένες ή και κατεδαφισμένες καταλήψεις στο 
ενεργητικό της, 

Οι τελευταίες επιθέσεις έχουν πολλαπλή στόχευσηστη βάση του δόγματος «τάξη-αναπτυξη-ασφάλεια* 
των κυρίαρχων. Επιχειρείται η συρρίκνωση μιας εστίας-γεωγραφϊαςαντίστασης και αλληλεγγύης. Μια 
συμπερίληψη της περιοχής στον αναπτυξιακό χάρτη της μητρόπολης, με μετρό και επέλαση του 
αδηφάγου τουριστικού κεφαλαίου. Ένα ακόμη θέρετρο εναλλακτικής κατανάλωσης. Δεν είναι φυσικά 
τυχαίο ότι εκκενώθηκαν δύο εγχειρήματα στέγασης μεταναστίριϊών: μια υπενθύμιση για τη θέση που 
τους επιφυλάσσεται στον ευρωπαϊκό παράδεισο: απέλαση ή στρατόπεδα εγκλεισμού και αορατότητας, 
σε συνθήκες ζωής ως «περιττοί/ές», ως ζωές δεύτερης κατηγορίας. 

Οι τελευταίες εκκενώσεις καταλήψεων είναι ένας πρόλογος καταστολής ενάντια στον 
κόσμο που δημιουργεί μακριά από τους κυρίαρχους διαχωρισμούς και λογικές 
συνδιαλλαγής, που επιτίθεται συνολικά ατο καθεστώς της εκμετάλλευσης και της 

καταπίεσης. 

Μέσα στο πλάνο των επιθέσεων βρίσκεται και η κατάληψη Αγρός στο πάρκο τρίτση.Η «καθαρή και 
άμεση λύση» για το πάρκο, δια στόματος του υπουργού περιβάλλαντος,περνάει μέσα από λογικές 
ανταποδοτικάτητας, εντατικοποίησης της εμπορευματοποίησης, περιφράξεις και μη ελεύθερη 
προσβασιμότητα. Στο «πράσινο διασκεδαστήριο;» που οραματίζονταιδεν θα μπορούσε να χωρέσει μια 
κατάληψη που για περισσότερο από δέκα χρόνια αποτελεί α νάχωμα στα κυρίαρχα σχέδια για εξαφάνιση 
το ο πάρκου ως ελεύθερου χώρου, που μαζί με αγωνιζόμενες/ους των περιοχών και αλληλεγγυους/ες 
απέτρεψε αλλεπάλληλες επιχειρήσεις περαιτέρω υποτίμησης και συρρίκνωσής του. 

Οι καταλήψεις του κόσμου της αυτεξούσιας αποτελούν εδαφικοποίηση χων προταγμάτων της 
αυτοοργάνωσης και της αλληλεγγύης. Δοκιμάζουν σχέσεις αντιιέραρχικες, μέσα από διαδικασίες 
συνδιαμάρφωσης, συλλογικές και συντροφικές, ενάντια στην εξατομίκευση και την ανάθεση. 
Οικειοποιούνται εδάφη, προσβάλλοντας την ϊδιοκτησία,τον θεμελιώδη θεσμό στον οποίο κράτος και 
κεφάλαιο στηρίζονται και περιφρσυρούνμε τη βία. ΓΓ αυτό βρίσκονται μόνιμα στο στόχαστροτης 
κατασταλτικής επίθεσης του κράτους. 

Οι καταλήψεις είναι εγχειρήματα δημιουργίας μακριά από την ασφυξία των 
κυρίαρχων Επιβολών, των διαχωρισμών. Είναι συμπύκνωση των αρνήσεων μας 

ενάντια σε κάθε μορφή εξουσίας. 

